b'\n_START_ARTICLE_\nUnibersidad ng Kathmandu\n_START_PARAGRAPH_\nAng Unibersidad ng Kathmandu (Ingles: Kathmandu University\xc2\xa0o\xc2\xa0KU;\xc2\xa0(Nepali: \xe0\xa4\x95\xe0\xa4\xbe\xe0\xa4\xa0\xe0\xa4\xae\xe0\xa4\xbe\xe0\xa4\xa3\xe0\xa5\x8d\xe0\xa4\xa1\xe0\xa5\x8c \xe0\xa4\xb5\xe0\xa4\xbf\xe0\xa4\xb6\xe0\xa5\x8d\xe0\xa4\xb5\xe0\xa4\xb5\xe0\xa4\xbf\xe0\xa4\xa6\xe0\xa5\x8d\xe0\xa4\xaf\xe0\xa4\xbe\xe0\xa4\xb2\xe0\xa4\xaf) ay isang institusyon na may-awtonomiya at di-panggobyerno. Ito ay ang ikatlong pinakamatandang unibersidad sa Nepal, na matatagpuan sa Dhulikhel, Kavrepalanchok District, 30 km sa silangan ng Kathmandu. Ang\xc2\xa0KU ay itinatag noong 1991. Ang unibersidad na ito ay nagpapatakbo ng mga pasilidad at paaralan sa Dhulikhel, Lalitpur at Bhaktapur.\n_START_SECTION_\nKasaysayan\n_START_PARAGRAPH_\nBilang panimula sa pagtatatag ng isang Unibersidad, isang grupo ng mga dedikadong tao ang nabuo upang maitatag ang Kathmandu Valley Campus (pribadong kampus na may apilyasyon sa Tri-bhuvan University) noong 1985 upang maghain ng edukasyon sa agham. Ipinanukala ng parehong grupo\xc2\xa0ang pagtatatag ng Unibersidad ng Kathmandu. Matapos ang masusing talakayan, ang Unibersidad ay naitatag sa pamamagitan ng isang Batas ng Parlamento noong Disyembre 11, 1991.'